JHB-snelweg sluit weens oliestortingArgieffoto Die M1-snelweg in Johannesburg moes Dinsdagoggend vir verkeer gesluit word nadat olie daarop gestort het. Hoofsuperintendent Wayne Minnaar, ŉ woordvoerder van die Johannesburgse metropolisie, het Dinsdag gesê daar is ŉ dik laag olie in die pad tussen die Booysens-afrit en die Crown-wisselaar in ‘n suidelike rigting. Minnaar het motoriste aangeraai om Main Reefweg en die M2 as alternatiewe roetes te gebruik. Die storting het omstreeks 09:30 plaasgevind toe ‘n vragmotor in ‘n botsing betrokke was. Teen 11:30 is een baan sover vir verkeer oopgemaak. Opruimingspanne is steeds op die toneel.